રાણકી વાવને એડોપ્ટ હેરિટેજ પ્રોજેક્ટ યોજનાં હેઠળ ગ્રીન કેટેગરીમાં મૂકવામાં આવી છે.ગુજરાત સરકારે રાણકી વાવ અને અન્ય હેરિટેજ સાઇટ દત્તક લેવા માટે ગુજરાતની ટોચની કોર્પોરેટ કંપનીઓ સાથે વાટાઘાટો શરું કરી દીધી છે.હાલમાં રાણકી વાવ આર્કિઓલોજિકલ સરવે ઓફ ઇન્ડિયાનાં હસ્તક છે. સોલંકી કાળની રાણકી વાવનું દેશ-વિદેશમાં ખુબ આકર્ષણ છે. 2014માં રાણકી વાવને વર્લ્ડ હેરિટેજ સાઇટમાં સામેલ કરાયા બાદ પર્યટકોનો ખુબ મોટો ધસારો જોવાં મળ્યો હતો.વર્ષમાં આશરે 4000 વિદેશી સહિત 3.50 લાખ પ્રવાસીઓ રાણકી વાવની મુલાકાત લે છે. અત્યારે રાણીની વાવની મુલાકાત લેવાં માટે 5 રૂપિયા એન્ટ્રી ફી રખાઇ છે. એડોપ્ટ હેરિટેજ સ્કીમ હેઠળ તેની પુરાતત્ત્વીય ઓળખ જાળવી રાખવાની સાથે પ્રવાસીઓ માટે સુવિધાઓ પણ વધારાશે.